ผมอายุ 19 เป็นคนติดโทรศัพท์เอามากๆ ( เล่นเกมติดต่อกันเป็นเวลานาน ) ผมมีอาการสายตาเอียง เป็นมาสองสามปีแล้ว ผมอยากรู้วิธีแก้ไขครับ
สวัสดีค่ะ อาการสายตาเอียงเป็นปัญหาสายตาที่เกิดจากกระจกตาหรือเลนส์ตามีความโค้งไม่เท่ากันหรือมีรูปร่างผิดไปจากปกติ ทำให้มองเห็นเป็นภาพเบลอ หรือเห็นภาพผิดเพี้ยนไปจากความเป็นจริง สาเหตุหลักสำคัญเช่น การมีตาเหล่ การได้รับบาดเจ็บบริเวณดวงตาจากการอักเสบหรือติดเชื้อที่สร้างรอยแผลเป็นให้กระจกตา การได้รับบาดเจ็บบริเวณดวงตาจากการผ่าตัดดวงตา หรือการมีกระจกตามีรูปร่างผิดปกติซึ่งควรได้รับการรักษาแก้ไขด้วยการสายแว่นเพื่อช่วยในการหักเหแสง หรือถ้าเป็นมาก การใส่แว่นอย่างเดียวแก้ไขไม่ได้ อาจจะต้องมีการทำเลสิกหรือการผ่าตัดแก้ไขทำโดยจักษุแพทย์ต่อไปแนะนำการพบแพทย์เพื่อประเมินอาการและความรุนแรงที่แน่ชัด และควรหลีกเลี่ยงการเพ่งสายตามากๆ เพราะอาจทำให้มีสายตาสั้นหรือเอียงมากขึ้นได้